কলকাতায় মেঘলা আকাশ, দক্ষিণবঙ্গের একাধিক জেলায় বৃষ্টির পূর্বাভাস

কলকাতা: শীত (Winter ) যেমন তার খামখেয়ালিপনা দেখিয়েছে, এবার সেই একই ছন্দে হাঁটতে শুরু করেছে বসন্ত। ফের বৃষ্টির পূর্বাভাস দিয়েছে আলিপুর আবহাওয়া দফতর (Alipur Weather Office)। দক্ষিণবঙ্গের (South Bengal Weather ) একাধিক জেলাগুলিতে বৃষ্টির সম্ভাবনা (Rain Alert)। কোথাও কোথাও শিলাবৃষ্টি, সেইসঙ্গে ঝোড়ো হাওয়া (Wndy) চলবে। রবিবার পর্যন্ত কম বেশি বৃষ্টির পূর্বাভাস রয়েছে। সোমবার থেকে বৃষ্টির পরিমাণ কমবে। ভোরের দিকে হালকা কুয়াশারও সম্ভাবনা (Fog Alert) রয়েছে ৷ জোড়া ঘূর্ণাবর্ত এবং অক্ষরেখার জেরেই আবহাওয়ার এই পরিবর্তন।

দক্ষিণ ২৪ পরগনা, পূর্ব মেদিনীপুর ও পশ্চিম মেদিনীপুর জেলায় সোমবার বজ্রবিদ্যুৎ-সহ হালকা থেকে মাঝারি বৃষ্টিপাতের সম্ভাবনা রয়েছে । মঙ্গলবার সকালের দিকে আংশিক মেঘলা আকাশ ও পরে পরিষ্কার আকাশের সম্ভাবনা ৷ তবে, বৃষ্টিপাতের পরিমাণ সোমবার থেকে আরও কমবে বলে পূর্বাভাস দেওয়া হয়েছে। বুধবার ও বৃহস্পতিবার বৃষ্টির কোনও সম্ভাবনা নেই ৷ বরং আবহাওয়া শুষ্ক থাকার সম্ভাবনা ৷

আরও পড়ুন: মমতার নেতৃত্বে আগামী সপ্তাহে বসতে চলেছে তৃণমূলের দলীয় সভা

হাওয়া অফিস আগেই জানিয়েছিল, সোমবার পর্যন্ত দক্ষিণবঙ্গে বিক্ষিপ্ত ভাবে বজ্রবিদ্যুৎ-সহ বৃষ্টির আশঙ্কা রয়েছে। বৃষ্টির সঙ্গে শিলাবৃষ্টি এবং দমকা ঝোড়ো বাতাস বইবে। এছাড়া কলকাতা, হাওড়া, হুগলি, উত্তর ২৪ পরগনা, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়ায় আবহাওয়া মোটের উপর শুষ্ক থাকবে। এর পর আগামী ২ মার্চ পর্যন্ত দক্ষিণবঙ্গে আর কোথাও বৃষ্টির সম্ভাবনা নেই। অপরদিকের উত্তরবঙ্গে সিকিম ও সংলগ্ন দার্জিলিংয়ের উঁচু পার্বত্য এলাকায় হালকা তুষারপাতের সম্ভাবনা রয়েছে। দার্জিলিং ও কালিম্পংয়ে হালকা থেকে মাঝারি বৃষ্টিপাতের পূর্বাভাস। সোমবার উত্তরবঙ্গের বাকি জেলায় মূলত শুষ্ক আবহাওয়া থাকবে ৷ ধীরে ধীরে তাপমাত্রা বাড়বে।

আলিপুর আবহাওয়া দফতরের পূর্বাভাস অনুযায়ী, সোমবার কলকাতা ও পার্শ্ববর্তী অঞ্চলের সর্বোচ্চ তাপমাত্রা ২৯ ডিগ্রি সেলসিয়াস ও সর্বনিম্ন তাপমাত্রা ২০ ডিগ্রি সেলসিয়াসের আশেপাশে ঘোরাঘুরি করবে। ভোরের দিকে হালকা কুয়াশা থাকবে ৷ আংশিক মেঘলা থাকবে দিনের আকাশ ৷